CELEX: 51996PC0031
Language: fi
Date: 1996-02-22
Title: Muutettu ehdotus neuvoston päätökseksi yhteisön toimintaohjelman toteuttamisesta Euroopan teollisuuden kilpailukyvyn hyväksi

Avis juridique important

|

51996PC0031

Muutettu ehdotus neuvoston päätökseksi yhteisön toimintaohjelman toteuttamisesta Euroopan teollisuuden kilpailukyvyn hyväksi  /* KOM/96/0031 lopull. - CNS 95/0081 */  

Virallinen lehti nro C 136 , 08/05/1996 s. 0012

Muutettu ehdotus neuvoston päätökseksi yhteisön toimintaohjelman toteuttamisesta Euroopan teollisuuden kilpailukyvyn hyväksi (96/C 136/12) KOM(96) 31 lopull. - 95/0081(CNS) (Komission esittämä EY:n perustamissopimuksen 189 A artiklan 2 kohdan nojalla 22 päivänä helmikuuta 1996)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 artiklan 3 kohdan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,ottaa huomioon alueiden komitean lausunnon,sekä katsoo, että1. Eurooppa-neuvostossa 10 ja 11 päivänä joulukuuta 1993 Brysselissä kokoontuneet valtion- ja hallitusten päämiehet hyväksyivät valkoisen kirjan kasvusta, kilpailukyvystä ja työllisyydestä ohjeeksi Euroopan unionin ja sen jäsenvaltioiden tominnalle ja tukivat teollisen kehittämisen lähestymistapaa, joka perustuu kokonaisvaltaiseen kasvun ja työllisyyden mahdollistavaan kilpailuun,2. neuvosto hyväksyi 22 päivänä huhtikuuta 1994 valkoisen kirjan kasvusta, kilpailukyvystä ja työllisyydestä perusteella tehdyt johtopäätökset Euroopan teollisuuden kilpailukyvyn parantamisesta,3. komission syyskuussa 1994 antaman tiedonannon perusteella neuvosto hyväksyi 21 päivänä marraskuuta 1994 päätöslauselman, jonka tarkoituksena oli vahvistaa yhteisön teollisuuden kilpailukykyä, ja korosti erityisesti kilpailukykyisen ja innovatiivisen teollisuuden muodostavan perustan taloudelliselle kasvulle ja työpaikkojen luomiselle; kilpailukyvyn ja kilpailun puiteolosuhteita olisi parannettava, jotta Euroopan unioni pysyisi edelleen kiinnostavana taloudelliselle toiminnalle uusien yritysten ja uusien työpaikkojen luomiseksi,4. neuvosto hyväksyi 10 päivänä lokakuuta 1994 päätöslauselman, joka koski yhteisön yhdennettyä ohjelmaa pk-yritysten ja käsityön hyväksi,5. Cannesissa Eurooppa-neuvosto vastaanotti suurella mielenkiinnolla kilpailukyvyn neuvoa-antavan ryhmän (Ciampi-ryhmä) laatiman kertomuksen,6. parlamentti hyväksyi 29 päivänä kesäkuuta 1995 päätöslauselman Euroopan unionin teollisuuden kilpailukykypolitiikkaa koskevasta komission tiedonannosta,7. teollinen tuotanto ja palvelut täydentävät toisiaan yhä enemmän, ja tämän vuoksi kilpailukykyinen teollisuus on välttämätöntä työpaikkojen luomiseen liittyvien mahdollisuuksien mahdollisimman tehokkaan hyödyntämisen kannalta,8. energian ja televiestinnän sisämarkkinat on toteutettava näiden alojen ja yleensä teollisuuden kilpailukyvyn vahvistamiseksi nopealla tavalla,9. suurempaa taloudellista ja sosiaalista koheesiota ei voida saavuttaa ilman Euroopan teollisuuden kilpailukyvyn parantamista, ja päinvastoin, kilpailukyky voidaan saavuttaa ainoastaan silloin, kun taloudellisen ja sosiaalisen koheesion tavoite otetaan huomioon,10. ensinnäkin yritysten, yksilöiden ja eturyhmien on varmistettava kilpailukyky ja parannettava sitä, ja yhteisön ja jäsenvaltioiden on valvottava, että tarvittavat edellytykset varmistetaan; yhteisön ja jäsenvaltioiden olisi erityisen kiireellisesti omien toimivaltuuksiensa rajoissa hyväksyttävä tähän tarkoitetut toimenpiteet,11. teollisuuden kilpailukykyyn vaikuttaa erityisesti julkisten palvelujen hinta ja laatu,12. teknisen kehityksen kiihtyminen, markkinoiden muuttuminen yhä maailmanlaajuisemmiksi, kansainvälisen kilpailun kiihtyminen ja ympäristönsuojelun yhä suurempi merkitys vaativat kaikilta talouden, politiikan ja yhteiskunnan aloilla vastuuta kantavilta osapuolilta suurempia ponnistuksia tarvittavien rakenteellisten mukautusten helpottamiseksi, erityisesti kestävän kehityksen turvaamiseksi ja uusien työpaikkojen luomiseksi,13. markkinoiden tarpeiden mahdollisimman tehokas huomioon ottaminen tutkimuspolitiikassa ja tietoyhteiskunnan toteuttaminen vaikuttavat ratkaisevalla tavalla unionin kaikkeen teolliseen toimintaan,14. on tarpeen välttää kilpailun vääristymistä ja kannustaa markkinoiden avautumista sekä yhteisön sisä- että ulkopuolella,15. inhimillisten voimavarojen kehittyminen erityisesti ammatillisen koulutuksen avulla muodostaa olennaisen tarvittaviin rakenteellisiin mukautuksiin liittyvän tekijän teollisuuden kilpailukyvyn lisäämiseksi,16. on tarpeen selventää teollisuuden alalla kehitettyjen toimien oikeudellista perustaa Euroopan unionin teollisen kilpailukyvyn politiikasta annetussa tiedonannossa esitettyjen aloitteiden toteuttamiseksi,17. sijoitusten strateginen merkitys teollisen yhteistyön lisäämisessä muodostaa sen moninkertaistuvan vaikutuksen vuoksi ensiarvoisen tärkeän välineen taloudellis-sosiaalisen kehityksen ja kansojen välisen lähentymisen kannalta, ja18. sosiaalista dialogia olisi edistettävä Euroopan unionin kilpailukyvyn vahvistamiseksi,PÄÄTTÄÄ:1 artikla Hyväksytään toimintaohjelman sisältämät suuntaviivat, jotka esitetään liitteessä ja joiden tarkoituksena on vahvistaa Euroopan teollisuuden kilpailukykyä, joka puolestaan luo perustan taloudelliselle kasvulle ja työpaikkojen luomiselle ja edistää taloudellista ja sosiaalista koheesiota, ja joiden tavoitteina on seuraava:A. aineettomien kilpailukykyyn liittyvien tekijöiden edistäminen,B. julkisten viranomaisten teollisen aseman uudenaikaistaminen, erityisesti yritysten vapauttamiseksi (erityisesti pk-yritykset) kaikista ylimääräisistä oikeudellisista ja hallinnollisista velvoitteista,C. tasavertaisen ja vääristymättömän kilpailun turvaaminen sekä yhteisön sisäpuolella että sen ulkopuolella,D. teollisen yhteistyön vahvistaminen.2 artikla Komissio esittää vuosittain neuvostolle, Euroopan parlamentille, talous- ja sosiaalikomitealle ja alueiden komitealle arviointikertomuksen saavutetuista tuloksista ja tarvittaessa aiheellisista ehdotuksista.LIITE TOIMINTAOHJELMA EUROOPAN UNIONIN TEOLLISUUDEN KILPAILUKYVYN VAHVISTAMISEKSI Tärkeimmät suuntaviivat 1. Euroopan unionin teollisen kilpailukyvyn politiikkaa koskevassa tiedonannossa esitettyjen aloitteiden selkeä havainnollistaminen- aineettomat investoinnit,- teollinen yhteistyö,- kilpailun teolliset näkökohdat,- julkisten viranomaisten teollisen aseman uudenaikaistaminen,2. "oppimisyhteiskunnan" edistäminen, erityisesti tukemalla jatkuvaa koulutusta,3. teollisen yhteistyön kehittäminen ottaen huomioon erityinen tilanne- Keski- ja Itä-Euroopan maissa, Baltian maissa ja IVY-maissa,- Välimeren altaaseen kuuluvissa maissa ja Latinalaisessa Amerikassa,- Aasian maissa,- AKT-maissa ja eteläisessä Afrikassa,4. Euroopan unionin ja Yhdysvaltojen välisten suhteiden tiivistäminen ja syventäminen erityisesti Atlantin ylittävän liike-elämän dialogin muodossa (Transatlantic Business Dialogue),5. markkinakohtaisen tietokannan muodostaminen yhteistyössä kauppapoliittisen toimivaltaisen komitean, kansallisen hallinnon ja teollisuuden kanssa eurooppalaisten yritysten kolmansissa maissa kohtaamista esteistä,6. teollisen toiminnan ja palveluiden siirtämiseen liittyvät kysymykset ja yhteys teollisuusjohtajiin,7. sisämarkkinoiden toiminnan parantaminen erityisesti standardointiprosessin vauhdittamiseksi ja sellaisten kansallisten aloitteiden koordinointiponnistusten lisäämiseksi, jotka koskevat tukea unionin sisällä kaupan esteisiin törmänneille yrityksille,8. teollisen toiminnan ja siihen liittyvien palvelujen keskinäistä täydentävyyttä koskeva tutkimus ja arvottaminen,9. vuosittainen kertomus Euroopan teollisuuden kilpailukyvyn kehittymisestä - erityisesti "Euroopan teollisuuden näköalat" -teokseen (Panorama de l'industrie européenne) kerättyjen tietojen pohjalta,10. säännöllinen yhteydenpito teollisuusjohtajiin kyseisen toimintaohjelman edistymisvaiheista sekä toimintaohjelmassa seuraavina vuosina mahdollisesti tarvittavista mukautuksista.